**Bársony utca 18. alatti épület kiviteli melléklete**

**Burkolatok**:   
A szobákban laminált parketta (4.000Ft/m2).   
A kerámiák 6.000Ft/m2 padlóra, 6.000Ft/m2 falra, teraszon 4500 Ft/m2. Fürdőszobában 2,2m, WC-ben 2,2m magasságig, konyhában 0,6m.   
Az árak bruttó anyagköltséget jelentenek. Az árak tartalmazzák az egyéb a lerakáshoz szükséges anyagok – pl. ragasztó, szegő, fuga, szilikon, alátét fólia stb.- költségét, továbbá a burkolatok lerakásának díjait 60cm x 60cm lap nagyságig. Nagyméretű lapok esetén felárat számolunk fel a munkadíj tekintetében.

**Festés**: 2rtg. glett, 2rtg. diszperziós festés fehér. Színes festés, tapéta, stukkó, gipszkarton dekorációt nem tartalmaz a műszaki tartalom.

**Villanyszerelés**: 18db világításkiállás + kapcsoló, 54db konnektor. Fehér "LEGRAND VALENA LIFE" szerelvényekkel. 2db internetelérés, 6db riasztó előkábelezve és 5db TV kiállási pont.  
**Szaniterek**:  
Földszinti WC helyiség: 1db wc falsík alatti wc konzol és tartály (A csésze választható 30.000 Ft értékben), 1db Zuhanyzó (80.000 Ft) + 1db csaptelep (35.000 Ft), 1db Mosdó (20.000 Ft) + 1db csaptelep (20.000 Ft)

Emeleti WC helyiségben: 1db wc falsík alatti wc konzol és tartály (A csésze választható 30.000 Ft értékben), Kézmosó (20.000. Ft) + csaptelep (20.000 Ft)

Emeleti Fürdőszobák: 2db wc Schell falsík alatti wc konzol és tartály (A csésze választható 30.000 Ft értékben), 2db Kád (80.000 Ft) + 2db kádtöltő (35.000. Ft), 2db Mosdó (30.000 Ft) + 2db csaptelep (25.000. Ft)  
Konyhai mosogatót, csaptelepet nem tartalmaz a műszaki tartalom.

**Belső** ajtók: Dekor fóliás (pl: Porta Doors) borítással, (80.000 Ft/db áron választható) PLN méretszabvány szerint. **Kilincs**: 5.000 Ft/db

**Fűtés, melegvíz-ellátás**: Padlófűtés, 2db termosztát vezérlésével (1 Földszinti és 1 Emeleti). Split klíma előcsövezés 4db választható helyre.  
**Kazán**: Átfolyós rendszerű, kondenzációs gázkazán (Ariston, Vailant) 24 kW, vagy azzal azonos teljesítményű és műszaki színvonalú kondenzációs kazán.

**Redőnyszekrény előkészítés**. Vakolható tokos, elektromos kiállással. Motor, láb és teríték nélkül.

**Ablakpárkányok**: Műanyag, fehér színben.

**Homlokzat**: 15cm EPS80 hőszigetelő rendszer. Fehér nemesvakolat, illetve antracit színű homlokzati burkolótéglával díszítve. (Nem a látványterveken szereplő mennyiségben.)

**Térkő**: A terveken szereplő mennyiségben Semmelrock 10x20 kisméretű térkő antracit színben.  
**Udvar**: Kert elegyengetve, tisztán átadva.  
**Garázs**: Motoros szekcionált garázskapu.

**Kerítés**: Hátsó és oldalsó kerítés: Táblás, merev drótkerítés.  
Utcafronti kerítés: Lábazat és pillérek beton kerítéselemekből. Pillérek között WPC lécezés (antracit színben). Kis- és Nagykapu zárszelvény szerkezet WPC lécezéssel (antracit színben). Motor nélkül.

**A felsorolt egységárak bruttó kiskereskedelmi beszerzési árak!**

Debrecen, 2020. október 15.